
NUMRI I HUASË 9179-AL

Marrëveshje Huaje

(Huaja për zhvillimin e politikës për qendrueshmërinë fiskale dhe rritjen në Shqipëri)
ndërmjet

REPUBLIKËS SË SHQIPËRISË

dhe

BANKËS NDËRKOMBËTARE PËR RINDËRTIM DHE ZHVILLIM

MARRËVESHJE HUAJE

MARRËVESHJA, data e së cilës është Data e Nënshkrimit ndërmjet REPUBLIKËS SË SHQIPËRISË (“Huamarrësi”) dhe BANKËS NDËRKOMBËTARE PËR RINDËRTIM DHE ZHVILLIM (“Banka”) me qëllim ofrimin e financimit në mbështetje të Programit (siç përcaktohet në Shtojcën e kësaj Marrëveshjeje). Banka ka vendosur ta ofrojë këtë financim, ndër të tjera, bazuar në: (i) masat e ndërmarra tashmë nga Huamarrësi në kuadër të Programit, të përshkruara në Seksionin I A të Skedulit 1 të Marrëveshjes; dhe (ii) ruajtjen nga Huamarrësi të një kuadri të përshtatshëm politikash makroekonomike. Si rrjedhojë, Huamarrësi dhe Banka bien dakord si më poshtë:

NENI I — KUSHTET E PËRGJITHSHME; PËRKUFIZIME

1.01.
Kushtet e Përgjithshme (siç janë përcaktuar në Shtojcën e kësaj Marrëveshjeje) zbatohen dhe janë pjesë e Marrëveshjes.

1.02.
Nëse konteksti nuk e kërkon ndryshe, termat që fillojnë me shkronjë të madhe në këtë Marrëveshje kanë kuptimet që u janë dhënë atyre në Kushtet e Përgjithshme ose në Shtojcën e kësaj Marrëveshjeje.

NENI II — HUAJA

2.01.
Banka pranon t’i japë hua Huamarrësit shumën prej tetëdhjetë milionë dollarë ($80.000.000), ndërsa kjo vlerë mund të konvertohet në çdo kohë nëpërmjet Konvertimit të Monedhës (“Huaja”).

2.02
Tarifa fillestare është sa një e katërta e një përqind (0.25%) të shumës së Huasë.

2.03
Tarifa e Angazhimit është sa një e katërta e një përqind (0.25%) në vit e Tepricës së Patërhequr të Huasë.

2.04
Norma e interesit është Norma e Referencës plus Marzhi Fiks ose norma që mund të aplikohet pas Konvertimit; objekt i përcaktimeve në Seksionin 3.02(e) të Kushteve të Përgjithshme.

2.05.
Datat e Pagesës janë 1 Maj dhe 1 Nëntor të çdo viti.
2.06.
Vlera e principalit të kësaj Huaje do të shlyhet në përputhje me Skedulin 2 të kësaj Marrëveshjeje.

2.07.
Pa u kufizuar nga dispozitat e Seksionit 5.05 të Kushteve të Përgjithshme, Huamarrësi do t’i vërë menjëherë Bankës në dispozicion informacionin lidhur me dispozitat e Nenit II, siç mund të kërkohet në mënyrë të arsyeshme, herë pas here, nga Banka.

NENI III — PROGRAMI

3.01.
Huamarrësi deklaron angazhimin e tij për Programin dhe zbatimin e tij. Për këtë qëllim, dhe në vijim të Seksionit 5.05 të Kushteve të Përgjithshme:

(a) Huamarrësi dhe Banka, me kërkesë të secilës palë, shkëmbejnë herë pas here pikëpamje mbi kuadrin e politikave makroekonomike të Huamarrësit dhe ecurinë e arritur në zbatimin e Programit;

(b) Pa u kufizuar nga paragrafi (a) i këtij Seksioni, Huamarrësi e informon Bankën menjëherë për çdo situatë që do të sillte ndryshim nga pikëpamja materiale të objektivave të Programit ose çdo veprim të ndërmarrë në kuadër të Programit, përfshirë çdo veprim të specifikuar në Seksionin I të Skedulit 1 të kësaj Marrëveshjeje.

NENI IV — MJETET JURIDIKE TË BANKËS

4.01.
Rasti Shtesë i Pezullimit nënkupton krijimin e një situate, e cila e bën të pamundur realizimin e Programit ose të një pjese të konsiderueshme të tij.

4.02.
Rasti Shtesë i Përshpejtimit nënkupton se rasti i specifikuar në Seksionin 4.01 të kësaj Marrëveshjeje ka ndodhur dhe vazhdon për një periudhë 30 ditore pas njoftimit që Banka i ka dhënë Huamarrësit.

NENI V — EFEKTIVITETI; ZGJIDHJA

5.01.
Kushti Shtesë për Efektivitetin nënkupton se Banka është e kënaqur me ecurinë e arritur nga Huamarrësi në zbatimin e Programit dhe me përshtatshmërinë e kuadrit të politikave makroekonomike të Huamarrësit.

5.02.
Afati për Efektivitetin është nëntëdhjetë (90) ditë pas Datës së Nënshkrimit.

NENI VI — PËRFAQËSUESI; ADRESAT

6.01.
Përfaqësuesi i Huamarrësit është Ministri i Financave dhe Ekonomisë.

6.02.
Për qëllimet e specifikuara në Seksionin 10.01 të Kushteve të Përgjithshme: (a) adresa e

Huamarrësit është:

Ministria e Financave dhe e Ekonomisë

Bulevardi “Dëshmorët e Kombit” Nr. 3

Tiranë, Shqipëri; dhe

(b) Adresa Elektronike e Huamarrësit është:

Faks:
E-mail:

355-4222-8494
sekretariamin@financa.gov.al

6.03.
Për qëllimet e specifikuara në Seksionin 10.01 të Kushteve të Përgjithshme: (a) adresa e

Bankës është:

Banka Ndërkombëtare për Rindërtim dhe Zhvillim

1818 H Street, N.W.

Washington, D.C. 20433

Shtetet e Bashkuara të Amerikës, dhe

(b) Adresa Elektronike e Bankës është:

Teleks:



Faks:



E-mail:

248423(MCI) or



1-202-477-6391



msalim1@worldbank.org

64145(MCI)

RËNË DAKORD në datën e nënshkrimit.

REPUBLIKA E SHQIPËRISË

Nga

_______________________________________

Përfaqësuesi i Autorizuar

Emri: ANILA DENAJ/n1/

Titulli: MINISTËR I FINANCAVE DHE EKONOMISË/t1/

Data: 07/01/2021d1/

BANKA NDËRKOMBËTARE PËR

RINDËRTIM DHE ZHVILLIM

Nga


_____________________________________

Përfaqësuesi i Autorizuar

Emri: LINDA VAN GELDER/n2/

Titulli: DREJTOR RAJONAL, BALLKANI PERËNDIMORt2/

Data: 21 DHJETOR 20202//s1//n1//t1//d1//s2//n2//t2//d2/

SKEDULI 1

Masat e Programit; Disponueshmëria e të Ardhurave të Huasë

Seksioni I.
Masat në kuadër të Programit

A. Masat e Marra në Kuadër të Programit. Masat e marra nga Huamarrësi në kuadër të Programit përfshijnë sa më poshtë:
1. Huamarrësi (i) ka nxjerrë një vendim që detyron publikimin periodik të raporteve të shpenzimeve tatimore, siç përcaktohet në Urdhrin Nr. 389, datë 14.11.2019; si edhe (ii) ka botuar dhe publikuar në faqen e internetit të Ministrisë së Financave dhe Ekonomisë një raport të shpenzimeve tatimore në dhjetor 2019.

2. Huamarrësi ka miratuar masa për zbatimin sa më efektiv të përputhshmërisë tatimore, të cilat përfshijnë (i) vendimin për riorganizimin strukturor të Drejtorisë së Përgjithshme të Tatimeve (DPT), i cili përcakton krijimin e një njësie të dedikuar për analizën e riskut në Drejtorinë e Shërbimit të Tatimpaguesve të Mëdhenj, siç përcaktohet në Urdhrin Nr. 86, datë 2.05.2019; dhe (ii) vendimin për zgjerimin e kritereve për identifikimin e tatimpaguesve të mëdhenj, siç përcaktohet në Rregulloren Nr. 8442, datë 4.10.2019.

3. (i) Janë miratuar ndryshimet në Ligjin e PPP-ve që përcaktojnë kufizime për propozimet e pakërkuara për PPP-të dhe krijimin e kuadrit për monitorimin e tyre; dhe (ii) Huamarrësi ka (a) miratuar një udhëzim për zbatimin e kuadrit të monitorimit të PPP-ve, siç përcaktohet në Udhëzimin Nr. 35 të botuar në Fletoren Zyrtare më 18.12.2019 dhe (b) ka nxjerrë raportin e parë të monitorimit të PPP-ve në dhjetor 2019, i cili është publikuar në faqen e internetit të Ministrisë së Financave dhe Ekonomisë.

4. Banka e Shqipërisë ka miratuar një udhëzim për zgjidhje jashtë sistemit gjyqësor për ristrukturimin e kredive me probleme dhe ka zgjeruar efektet e tij deri më 1 janar 2022, siç dëshmohet në vendimin nr. 51 botuar në Fletoren Zyrtare më 24 korrik 2019 dhe në vendimin nr. 34 botuar në Fletoren Zyrtare më 4 qershor 2020.

5. Është miratuar Ligji për Tregjet e Kapitalit, i cili synon forcimin e kuadrit ligjor, rregullator dhe mbikqyrës për zhvillimin e tregut të kapitalit. 
6. Është miratuar Ligji për Sipërmarrjet e Investimeve Kolektive, i cili mundëson përdorimin e një game më të gjerë të fondeve të investimeve në Shqipëri dhe rritjen e shkallës së mbrojtjes së investitorëve.

7. Është miratuar Ligji për Shërbimet e Pagesave, i cili mundëson akses në një gamë më të gjerë të shërbimeve elektronike të pagesave dhe mbrojtje më të madhe të konsumatorit.

8. Qeveria ka miratuar ndryshime në statutin e shoqërisë shtetërore të transmetimit të energjisë (OST), që e lejojnë OST-në të ofrojë shërbime me shumicë nëpërmjet rrjetit të saj të fibrave optike për ofruesit e shërbimit të internetit, me qëllim garantimin e aksesit në internet me shpejtësi të lartë për përdoruesit fundorë, siç evidentohet në Procesverbalin Nr. CN-427459-12-19 të datës 12 dhjetor 2019.

9. Është miratuar Ligji për Pyjet dhe Shërbimin Pyjor, i cili synon krijimin e një kuadri ligjor për administrimin e burimeve pyjore në Shqipëri.

Seksioni II.
Disponueshmëria e të Ardhurave të Huasë

A. Të përgjithshme. Huamarrësi mund t’i tërheqë të ardhurat e Huasë në përputhje me dispozitat e këtij Seksioni dhe udhëzimet e tjera shtesë të specifikuara nga Banka në njoftimin për Huamarrësin.
B. Alokimi i Shumave të Huasë. Huaja (me përjashtim të shumave të kërkuara për të paguar Tarifën Fillestare) jepet në një transh të vetëm tërheqjeje, nga i cili Huamarrësi mund të tërheqë të ardhurat e Huasë. Alokimi i shumave të Huasë për këtë qëllim jepet në tabelën e mëposhtme:
	
	Alokimet
	Shuma e Huasë së Alokuar

	
	
	(e shprehur në dollar)

	(1)
	Një Transh i
	
	79.800.000
	

	Vetëm
	
	
	
	
	

	(2)
	Tarifa Fillestare
	
	200.000
	
	

	(3)
	Shuma për t’u
	0
	
	

	paguar në vijim të
	
	
	
	
	

	Seksionit 4.05 (c) të
	
	
	
	
	

	Kushteve të
	
	
	
	
	

	Përgjithshme
	
	
	
	
	

	SHUMA TOTALE
	
	80.000.000
	


C. Kushtet për Lëshimin e Transhit të Tërheqjes.

Tërheqja nga Transhi i Vetëm i Tërheqjes do të kryhet vetëm në rast se Banka është e kënaqur me: (a) zbatimin e Programit nga ana e Huamarrësit; dhe (b) përshtatshmërinë e kuadrit të politikave makroekonomike të Huamarrësit.

D. Depozitimi i Shumave të Huasë.

Huamarrësi, brenda tridhjetë (30) ditësh pas tërheqjes së Huasë nga Llogaria e Huasë, duhet t’i raportojë Bankës: (a) shumën e saktë të marrë në llogarinë e përmendur në Seksionin 2.03 (a) të Kushteve të Përgjithshme; (b) detajet e llogarisë ku do të kreditohet ekuivalenti në lekë i të ardhurave të huasë; (c) të dhënat që dëshmojnë se një shumë ekuivalente është kontabilizuar në sistemet e menaxhimit të buxhetit të Huamarrësit; dhe (d) deklaratën e faturave dhe disbursimit të llogarisë së përmendur në Seksionin 2.03 (a) të Kushteve të Përgjithshme.

E. Data e Përfundimit. Data e Përfundimit është 31 dhjetor 2021.
SKEDULI 2

Skeduli i Shlyerjes së Amortizimit të Lidhur me Angazhimin

Tabela e mëposhtme paraqet Datat e Pagesës së Principalit të Huasë dhe përqindjen e vlerës totale të principalit të huasë të pagueshme në secilën Datë Pagese të Principalit (“Përqindja e Këstit”).

Pagesat e Principalit me Këste Fikse

	
	Data e Pagesës së Principalit
	Përqindja e Këstit

	Në çdo datë 1 maj dhe 1 nëntor
	
	
	

	
	Duke filluar më 1 nëntor 2024
	
	
	
	

	
	Deri më 1 maj 2032
	
	
	5.88%
	

	
	Më 1 nëntor 2032
	
	
	5.92%
	


SHTOJCË

Seksioni I. Përkufizime

1. “Ndryshimi i Ligjit për PPP-të” është Ligji Nr. 50/2019 i Huamarrësit, i botuar në Fletoren Zyrtare më 13 shtator 2019.

2. “Ligji për Pyjet dhe Shërbimin Pyjor” është Ligji Nr. 57/2020 i Huamarrësit, botuar në Fletoren Zyrtare më 28 Maj 2020.

3. “DPT” do të thotë Drejtoria e Përgjithshme e Tatimeve.

4. “Kushte të Përgjithshme” janë “Kushtet e përgjithshme të Bankës Ndërkombëtare për

Rindërtim dhe Zhvillim për financimin e BNRZH-së, Financimi i Politikave për Zhvillim”, datë 14 dhjetor 2018.

5. “Ligji për Tregjet e Kapitalit” është Ligji Nr. 62/2020 i Huamarrësit, botuar në Fletoren Zyrtare më 14 korrik 2020.

6. “Ligji për Sipërmarjet e Investimeve Kolektive” është Ligji Nr. 56/2020 i Huamarrësit, botuar në Fletoren Zyrtare më 5 qershor 2020.

7. “DTM” është Drejtoria e Tatimpaguesve të Mëdhenj.

8. “Ligji për Shërbimet e Pagesave” është Ligji Nr. 55/2020 i Huamarrësit, botuar në Fletoren Zyrtare nr.123 në 2 korrik 2020.

9. “Programi” është programi i objektivave, politikave dhe masave të përshkruara ose të përmendura në shkresën e dates 1 shtator 2020 që Huamarrësi i ka drejtuar Bankës, ku deklarohet angazhimi i Huamarrësit për zbatimin e Programit dhe ku kërkohet asistencë nga Banka në mbështetje të Programit gjatë ekzekutimit të tij dhe veprimeve të ndërmarra, përfshirë ato të përshkruara në Seksionin I të Skedulit 1 të kësaj Marrëveshjeje dhe veprimeve që do të ndërmerren në përputhje me objektivat e programit.

10. “OST” është Operatori i Sistemit të Transmetimit.

11. “Data e Nënshkrimit” është data më e vonë ndërmjet dy datave kur Huamarrësi dhe Banka kanë Nënshkruar këtë Marrëveshje dhe ky përkufizim është i vlefshëm për të gjitha referencat për “datën e Marrëveshjes së Huasë” në Kushtet e Përgjithshme.

12. “Transh me një Tërheqje të Vetme” është vlera e Huasë e alokuar për kategorinë e titulluar “Transh me një Tërheqje të Vetme” në tabelën e paraqitur në Pjesën B të Seksionit II të Skedulit 1 të kësaj Marrëveshjeje.

Shërbimi i Përkthimit Zyrtar, Ministria e Drejtësisë, Republika e Shqipërisë

Republic of Albania, Ministry of Justice, Official Translations Service


